JohanHeinsen/ENO huggingface dataset:
Odense Adresse-Contoirs Efterretninger, 1809-11-27
Løverdagen den 9 December førstkommende om Formiddagen Kl. 10 bliver efter Vedkommendes Forlangende holdt offentlig Auction paa Hovedgaarden Rammegaard pr. Lemvig over den bjergede Deel af Ladningen af det her paa Kyster, indstrandede Skib, den dydige Mone ibestaaende af 159 Kasser Russiske Tællelys, omtrent 100 Pd. Muskat nødder, 50 Pd. Nelliker og 11 Foustager Tran, som hver inde i holder 3 Tønder, samt 250 Norske Bord. Konditionernes kan forud erfares hos Kommissionairen Hr. Befalingsmand Høegh paa Rammegaard, hvor Varene tillige forevises. Lemvig den 6 Novbr. 1809. F. R. Skønau.
Odense Adresse-Contoirs Efterretninger, 1809-11-27
Auctions-Direkteur. Saasnart denne Auction er tilende bortsælges samme Tid og Sted et Partie Congo Thee og et Partie Kardus=Tobak i Matter. Lemvig at supra. F. K. Skønan
Odense Adresse-Contoirs Efterretninger, 1809-11-28
Udenlandske Efterretninger. Korsøer den 22 Novbr. J Gaar Middag ankom fra Samsoebeltet en Flaade bestaaende af 1 Fregat, 1 Brig, 1 bevæbnet Skib og 33 Handelskibe, som gik Sprogøe, beltet igjennem Syd efter. - Saavel i Gaar som i Dag have de 2 Linieskibe beholdt deres forrige Stilling imellem Langeland og Sprogøe under Vresen. 1 Brig er kommen paa Grund ved Sprogøe. 2 fjendtlige Skibe kom hen til den og tog Mandskabet ombord, hvorpaa de stak Skibet. i Brand.
Odense Adresse-Contoirs Efterretninger, 1809-11-28
Den Svenske Galeas Freden, Skipper Bjørklund, fra Stokholm til London med Jern, Staal, Brædder, er den 2 Novbr. strandet paa Læsøe. - Et andet Svensk Skib, tilhørende Konsul Gram, som var bestemt til Kjøbenhavn med 180 Fade Sukker og 130,000 Pd. Kaffe, er ligeledes total forliist ved Kullen Natten mellem d. 23 og 24 d. M. Vor raske Kaper=Kapitain Buman skal efter at have tagen 10 Engelske Fartøier, hvoraf de 5 vides i Havn, selv være tagen af Fjenden.
Odense Adresse-Contoirs Efterretninger, 1809-11-28
En Skipper Jørgen Jensen dolerer i Aarhuus Aviser over, at da han den 10 d. M. blev med sit førende Galease. skib, paa Hjemreisen fra Norge, jaget paa Strand imellem Gierrild Bugt og Faarnæsset af en Engelsk Barkasse, som strax derefter besatte og bortførte Fartøiet, fandt han ingen anden Beskyttelse imod fjendtlig Overfald, end en Mand paa Strandbredden, som han antog for en Skytte, der var saa kjæk og flink, ved den Engelske Barkasses Nærmelse, at fyre 4 velrettede Skud efter den. Som den, der 2 Gange har fristet det Uheld, at miste Skib og Gods, har han Jntet at yde hiin brave Skytte for hans kjække Forhold og gode Villie, end sin varmeste Tak; man mener, at hans Redere, om de vidste hans Navn og Opholdsted, sikkert vilde erstatte ham hans Krudt og Kugler.
Odense Adresse-Contoirs Efterretninger, 1809-11-28
Fire Danske Skippere, kommende fra Skotland, som vare bestemte til Norge med Fødevare og bleve deels paa Henreisen, deels paa Hjemveien tagne af Engelske Krydsere, have givet følgende Forklaring: De have alle 4 siddet i Fængsel i Leith, hvor, efter deres Regning, endnu vare 600 Danske Fanger. Disse Fangers Tilstand er meget sørgelig; de holdes strængt indspærrede og maae lide den yderste Nød, da Engellænderne ikke give dem andet end slet Kost. Desuden ere de saaledes dyngede paa hinanden, at de hverken have Lys eller Luft, da ingen, det være af hvad Aarsag det vil, bliver udladt af Værelset naar det er lukket, som skeer tidlig om Aftenen. At arbeide uden for Huset tillades dem ikke. Jmidlertid udholde de Fleste heller Alt end de ville tage Engelsk Tjeneste.
Odense Adresse-Contoirs Efterretninger, 1809-11-28
De Danske Søe=Officerer i Fransk Tjeneste, som AdmiralMissiessi især har anbefalet for de udmærkede Talenter, de have viist, og den Maade, hvorpaa de have staaet ham bi under alle Omstændigheder, ere Hr. Kommandor v. Dockum, Chef for Orlogskibet Pultusk, Kapt. Fasting og Stephanson.
Odense Adresse-Contoirs Efterretninger, 1809-11-28
Under 22 Novbr. d. A. er Hs. Durchlauchtighed General Prinds Frederich til Hessen, Ridder af Elefanten og kommanderende General i den Norske Armees 1ste Divisions Distrikt, tillagt Kongelig befaling at tiltræde den interimistiske Regjerinas=Kommission for Norge, og der at tage Sæde umiddelbar efter Hs Durchlauchtighed Statholder og Feldtmarskal Prinds Christian August til Schlesvig Holsteen-Sønderburg-Augustenburg, Ridder af Elefanten og Stor=Kommander af Dannebrogen.
Odense Adresse-Contoirs Efterretninger, 1809-11-28
Fire og tredivte Anmeldelse om patriotiske Bidrag til en nye Flaade: Hr. Birkedommer Berbom paa Læsøe tilbudet de ham istedet for frie Bolig tilstaaede 30 Rd. aarlig for Aaret 1809. - Hr. Bager P. Low tilbudet og betalt den ham tilkommende Maler- og Bagerløn for Brød Bagning paa Lauget til Søe-Etaten 135 Rd. -
Odense Adresse-Contoirs Efterretninger, 1809-11-28
En Patriot, som forhen har tilbudet 2000 Rd., har foruden disse med Renter endvidere indbetalt 1000 Rd. -Hr. Kammerherre General-Major og General=Adjutant v. Bülow indsendt fra en Patriot 100 Rd. - Hr. OverAdjutant v. Frieboe indleveret fra Hr. v. R. 200 Rd. - Hans Høiærv. Hr. Biskop Balle indbetalt endvidere 150 Rd. og atter 150 Rd. - Hr. Maaneds=Lieutenant Risom indsendt 40 Rd. - Hr. Amtsprovst Lütken i Lumbye indsendt to No. - Hr. Byeskriver Esback i Hjøring indsendt 500 Rd. - Hr. Pastor Dahlhoff i Omloff indsendt 700 Rd. - Fridericia Bye sammenskudt og indbetalt 2463 Rd. - Trelle Byes Lodseiere under Veile Amt tilbudt 29 Eger i deres Skove. - Hr. P. Corran i Paris indsendt i 1808. Bmk. 300 Rd. - Hr. Kammerherre Raben indleveret fra en unavngivet Patriot 100 3/4 Lod forarbeidet Sølv. -
Odense Adresse-Contoirs Efterretninger, 1809-11-28
For det af Kobbersmedsvendene i Kjøbenhavn til Magistraten indleverede Sølv Bko. 15 Mk. 14 Lod og 4 1/2 Krone som derfra er afgivet til det Kongelige Banqve=Kontoir, har velbemeldte Kontoir indbetalt D. C. 424 Rd. 51 s. -
Odense Adresse-Contoirs Efterretninger, 1809-11-28
Hans Høiærværdighed Hr. Biskop Block indsendt fra Mad. Lottrop til Lynderup Gaard ved Viborg 10 Rd. - Rud. kjøbing Kjøbstæd sammenskudt og indsendt D. C. 413 Rd. -Hr. Regiments-Chirurg Keil indsendt 450 Rd. D. C. -Hr. Brand=Jnspector og Kjøbmand Lars Olsen i Kjøge frasagt sig Gotgjørelse for den af ham overladte Gaard til Brug for Søe=Defensionen i d. A. - Hr. Konsul J. J. Møller i Nantes indsendt 400 Rd. d. C.
Odense Adresse-Contoirs Efterretninger, 1809-11-28
Hs. Majestæt har, under 18 Novbr. d. A., allernaadigst bifaldet, at Borgervæbningen i Hobroe ophæves, og at i sammes Sted oprettes et Brand= og Politie=Kompagnie hvis Pligt det tillige skal være, efter Byefogdens Anviisning, at overholde Orden paa Marked og til andre Tider, naar fornødent gjøres. Ved Reskript til Kjøbenhavns Magistrat af 21 Novb. d. A. er Raadstue=Plakaten af 12 August 1782 ophævet, saaledes at det herefter skal være enhver uformeent, for Betaling at sauge og hugge Brænde i Hovedstaden.
Odense Adresse-Contoirs Efterretninger, 1809-11-28
Til Kommissionen for Oldsagerne er endvidere indsendt Følgende: Fra Hr. Røttger Colsmann et Dokument med 6 Sigiller fra 1346, et dito med et Sigil fra 1434, et dito fra 1464, et dito fra 1493 og et dito med 3 Sigiller fra 1683, en Bog med Portraiter i Vandfarve af adskillige berømte Danske Mænd, 2 Steenknive og en Steenkile samt et Slagsværd. Fra Hr. Hofmann Bang til Hofmansgave en Urne, funden paa Hasmark Møllehøi 1808. Fra Præsten Hr. Sadolin i Nørbek, ved Prof. Engelstoft, 2 Steen knive. Fra Hr. Kancellieraad Bendixen i Randers ved Professor Engelstoft, 2 antike Sigiller. Fra Præster Hr. Brochner i Støvring en Metalnaal og en kruset Metal ring, fundne i en Høi.
Odense Adresse-Contoirs Efterretninger, 1809-11-28
Søndagsskolerne i Kjøbenhavn, som henved et heelt Aart, have virket saameget til Haandværkstandens Dannelse og Forædling, ere ved veltænkende Medborgeres kraftige Samvirkning i bestandig Fremvext. J det niende Skolenar ere saaledes i samtlige Søndagsskoler underviste 3 Mestere, 40 Svende, 350 Haandværksdrenge og 16, som ikke høre til Haandværkstanden, i alt 409. Siden Skolernes Oprettelse ere i dem underviiste 29 Mestere, 356 Svende, 1870 Haandværksdrenge, og 102 uden for Haandværks standen, i alt 2357. Af det Reiersenske Rentesond er til Udgivterne for Tegneskolen bidraget 150 Rd. aarlig. Skolernes Fond er nu 5000 Rd. D. C. Penia Nr. 21 indeholder en høist deeltagelig Beskrivelse af den paa Amalienborg ved Indtoget skeete Hilsen paa vor Dronning ved en Børneflok, der havde Justitsraad Barens i Spidsen. Det var 32 hvidklædte Piger af Frue og Nikolai Arbeids= og Læseskoler, hvis Bestyrer han er. De stode ved Opgangen til Kongens Palai, og da Deres Majestæter, vare afstegne, afsang en Hilsen i bunden Stiil af Hr. N. T. Bruun, sat i Musik af Hr. Kuntzen; to af dem overrakte, den ene en Kurv og den anden en Blomsterkrands af Jonasses Arbeid, og et sammenrullet Papir, hvori Armodsfølelsen ved Landsmoderens Hjemkomst tolkedes, samt beskreves de Gaver dens Børn vovede at byde Hende, nemlig tvende strikkede Bomuldshuer og en strikket Trøie og et Par Skoe, alt af Pigernes Arbeid, samt af Drengenes en Dame=Ridepidsk, en Nød knækker, en Rulle til Silke, en Strikkeskede, en Strikkekugleet Naalehuus, et Par Soller af Kark. Desuden medfulgte af Hr. Bredahl, hvis Kone er Lærerinde i Frue Skole.
Odense Adresse-Contoirs Efterretninger, 1809-11-28
en Æke med giftfrie Farver, en med Tuskfarver, en med Ovlater og en med Masse Arbeid, af hans egen Forfærdigelse. Endvidere medfulgte Bøgen Rigernes Tronarving, som agtværdig for hver oplyst Danneqvinde, ved Barens; Bindet af Hr. Berg beviiste, hvor ypperligt den kan indbindes. Fra Blomsterfabrikant Jonas er Gulediadem, en Ridikyl, en Anmærkningsbog, samt en Blomst, der var Børnenes Arbeid paa denne Fabrik, hvilken i 5 Aar har afsat for over 20,000 Rd. Fra Straae=Fabrikant Hr. Groe ning, en Chakot af Lindespaan en Syerose, to Par Skoe, det ene Par af Patentstraae, hvis Forfærdigelse er saa vanskelig, samt Blomster gjorte af fattige Børn. (Gronings Fabrik har i 415 Aar afsat for over 100,000 Rd. De Engelske Hattes Udeblivelse i det sidste Aar gjorde Afsætningen deri 10,000 Rd. større end i de forrige.) - Videre det første Aftryk af de nye Skole=Forskrivter. Et af den vakre Konstnerinde Frue Barens forfærdiget udsyet Æble med et Naalehuus i. - Fra Syngelærer Hr. Kölle et Prøve, kortover de konlørte Papirer han fabrikerer. Fra Hr. Sallers en Lampet af egen Forfærdigelse. En Æske forfærdiget at en blind Dreng Reizel og nogle andre af den qvæstede Gi bert, der begge nyde Understøttelse af Fattigvæsenet. Overleveringen skeete stedse af to og to Piger af Gangen og stedse under Sangens Fortsættelse. - Hs. Majestæt Dronningen, der her viiste sig aldeles som Moder, imodtog Arbeidet i de naadigste Udtryk, og gav Børnene paa en rørende Maade sin Velsignelse. Arbeidet lod Hs. Majestæt bære op efter sig; og begge Majestæter befalede, at Børnene skulde blive og beværtes.
Odense Adresse-Contoirs Efterretninger, 1809-11-28
Den gamle Feide omet Norsk Universitet er atter i fuld Gang i Christiania Avis. Kun beklageligt, at i samme Ordene Dansk og Norsk ere paa upatriotisk Maade satte imod hinanden, og den hele Sag er af den Natur, at ingen af de Kjæmpende vil høste Ære. J No. 88 bekjendtgjør Prahl forresten, hvorlunde ham er sendt 400 Rd. til Belønning for den beste Afhandling om et Universitet i Norge. Uigtet Priserne paa Fødemidlerne ere saa høie, vedbliver Fattigvæsenet i Christiania at give Mad for 3 s. Maaltidet.
Odense Adresse-Contoirs Efterretninger, 1809-11-28
Friske Østers koste i Christiania nu 4 Rd. Hundrede, (J Kbhvn. var det vel mueligt at faae 200 Rd. derfor.) - Horn. lim koster sammesteds 15 Rd. Bismerpundet. Høe er paa Regjerings Licitering tilslaget og senere bifaldet at levere for 7 Rd. 3 Mk. Skippundet eller 2 Mk. 5 s. Lispundet.
Odense Adresse-Contoirs Efterretninger, 1809-11-28
Den Morgenstjerneske Læreanstalt er nu forflyttet fra Moss til Christiania.
Odense Adresse-Contoirs Efterretninger, 1809-11-28
J Løverdags Morges blev et skammeligt Tyverie begaaet hos Høker Mads Jensen i Kjøbenhavn, i det hans egen Søn Jens Jensen, et ungt Menneske paa 17 Aar, som har faret med Kaper, ved Tyvenøgle frarovede ham en Tegnebog, hvori vare to Obligationer hver paa 500 Rd., en dito paa 100 Rd., samt 500 Rd. i Bancosedler. Man haaber at Tyven ikke vil undgaae Opdagelse.
Odense Adresse-Contoirs Efterretninger, 1809-11-28
J Onsdags fandtes i Adelgaden i Kbhvn, et dødt Fruentimmer, i en siolet Kattuns Kjole, en lys Kattuns Trøie, et sort Taftes forklæde et stort Sirtses Tørklæde, en Kam med forgyldt Plade og et Par Guldørenringe. Danmark har atter nylig mistet en sjelden, og saavel for sine udbredte Jndsigter i flere Videnskabsfaa, som sit ædle Hjerte og fromme Vandel høist fortjent Mand, Raadmand Troyel i Odense, som henslumrede den 19 d. M. Skjønt Olding af Alder, og i flere Aar berøvet Hørelsen, bevarede han til sine sidste Dage den Aands Livlighed og Munterhed, som gjorde hans Omgang saa underholdende og lærerig. Den almindelige Agtelse udtrykte sig iblant andet ved den Afdødes Jordefærd den 24 d. M., da flere af Byens Embedsmænd og Andre frivillig indfandt sig, og ledsagede Liget til sit Hvilested, hvorved da ogsaa med rørt Følelser blev afsjunget følgende Gravsang, forfattet af S. T. Hr. Etatsraad Nissen. Nelod Værer Fred med Eder Alle. Rinder Taare! Lyder Sukke! thi i Døden maatte lukke, Den sit Øie, ved hvis Blik Svig og Vold afsløret gik, der og krænket Uskyld værnet, og fra Retfærd Løgn bortfjærnet. Sørger Enker, græder Arme! thi det Hjerte, som med Varme, tog sig an Forladtes Sag. Ak! det brast ved Dødens Slag, Gjennem Taarer dog vi smille; Oldingen vil kun til Hvile. Hvil da elskte Ven i Jorden, til engang Basunens Torden. kalder Dig af Graven ud! Ved hiint høitidsfulde Bud. skulle vi, som her Dig savne, med forhøiet Fryd Dig favne. Den utroelige Mængde Sukker, som af Mangel paa Udførsel til Fastlandet er opdynget og stedse opdynges meere i Storbritannien og Jrland, har foranlediget Forbud at bruge Korn i Brændeviinsværkerne. Man har ogsaa paafundet at fede og føde Oxer, Sviin og andre Kreaturer dermed, og da Prisen er til de Vestindiske Planteres store Sorg, særdeles lav, har man fundet, at intet Føde= og Forringsmiddel koster saa lidet som dette.
Odense Adresse-Contoirs Efterretninger, 1809-11-28
En Romersk Bønde har nylig fundet i en Mark ved Monterost en Mynt, som troes den ældste, der gives. Man troer den slagen under Servius Tullius, den 6te Konge i Rom, som døde Aar 218 efter at Rom var bygt. Den tæller følgelig en Alder af 2300 Aar.
Odense Adresse-Contoirs Efterretninger, 1809-11-28
Befordringer og Afgang. Under det danske Kancellie: Den 17 Novbr. er Sognepræst for Hierk og Harre Menigheder i Viborg Stift. L. Arrøe, efter Ansøgning, i Naade og med Pension entlediget fra sit Embed; Kammerraad E. Christensen, efter Ansøgning, i Naade, entlediget fra sit Embed som Hospitalsforstander i Slagelse.
Odense Adresse-Contoirs Efterretninger, 1809-11-28
Den 21de, Kand. Pharmaci D. Seidelin meddeelt Bevilling, som Apotheker i Skanderborg. Den 22de, Kand. Theol F. C. Lund udnævnt til Sognepræst for Landet Menighed paa Thorseng; Kand. Theol. P. Galthen, Lærer ved Søretatens Divisionsskoler, tillige til Katechet ved Bremerholms Menighed i Kjøbenhavn; Sognepræst for Liunge og Uggeløse Menigheder, i Sielland. J. Kjær, efter Ansøgning, i Naade og med Pension entlediget fra sit Embed; Borgmester og Byefoged i Kolding, Kancelliesecretair C. D. Westengaard, til virkelig Kancellieraad; Proprietair og Forligelses=Kommissair Gleerup, af Vang, i Hiørring Amt, samt forrige Overveier og Maaler i Christiansund og Forligelses=Kommissair H. Brodtkorb ligeledes til virkelige Kancellieraader. - Under Rentekammeret: Den 9 Novbr. er Proprietair N. K. Tang til Nørre Vosborg, som Landvæsens=Kommissair i Ringkjøbing Amt, forundt Kammerraads Rang efter Rangforordningens 7de Klasse No. 2.
Odense Adresse-Contoirs Efterretninger, 1809-11-28
Kopiist H. S. Carstensen udnævnt til Fuldmægtig i Revisions Kontoiret for uafgjorte samt Delinqvent= og Broepenge-Regnskaber, hvorimod den derved ledig blevne Kopiistplads i bemeldte Kontoir aldeles indgaaer; Forvalteren ved det Kgl. Marmor og Bornholmske Steenoplag samt Frederiks Kirkebygning i Kbhn.,H. Schoubye, entlediget fra bemeldte Tieneste, hvilken Bygnings kommissair og Materialforvalter Dajon indtil videre er konstitueret til at forestaae; Kjkr. C. Schack og Kand. Juris F. Lowzowforundte Pladser som Anscultanter i Rentekammer=Kollegiet, og den sidste tillige udnævnt til Hofjunker; Kand Juris A. H. H. Bülow og, under 10 d. M. Kapitain og Chef for det 10de Komp. af den danske Artillerie-Bataill., J. C. v. Mylius, udnævnte til Kammerjunkere. - Under Oekonomie- og Kommerce-Kollegiet: Den 11 Novbr. er Kammerraad J. L. Heining i Naade entlediget fra sine Forretninger som Fuldmægtig i Pas Productions- og Fiskerie=Fagets Secretariat. under General=Land-Oeconomie-Kollegiet.
Odense Adresse-Contoirs Efterretninger, 1809-11-28
Vacancer: Under det danske Kancellie: Spandet Sognekald i Ribe Stift 171 Rd.; Forstander-Embedet ved Slagelse Hospital, 600 Rd. og frie Boelig.
Odense Adresse-Contoirs Efterretninger, 1809-11-28
Odense Bye=Nyt. Fra den 22de til 28 Novbr. Døbte: Selveier Rasmus Madsens Datter af Eybye, Marie Kirstine; Fadd. Gaardmand J. Rasmussens Kone af Enbye og Ane Knudsdatter af Allerup, Kjøbmand Frydendahl Værtshuusholder P. Pedersen, Gaardmand Knud Rasmusser, af Evbye og Selveier R. Pedersen af Allerup. Skoemagermester P. Madsens Datter, Ane Margrethe; Fadderne Mad. Pedersen, Jfr. Tolderlund, Skrædermester Busch, Vrætshuusholder J. Nielsen, Skoemagermesterne J. Buch og M. Johansen, Rugbrødbager P. Caspersen og Gjørtler Ottengreen. Væver H. Tolderlunds Søn, Peder; Fadd. Værtshuusholder H. Hansens og Bager N. Rasmussens Koner, Uhrmager N. Pedersen, Væversvendene C. Hansen og J. With. Begravede: Handskemagermester H. Braadts 2de Børn, en Søn Søren Adolph 4 Aar, og en Datter Henriche 2 Aar og 6 Uger. Trompeter Bekkers Søn Daniel Bekker, 3/4 Aar. Christopher Saalmanns Datter, Maren, 10 1/2 Aar.
Odense Adresse-Contoirs Efterretninger, 1809-11-28
Avertissements. At det behaget Forsynet den 17 Novbr. Kl. 9 1/2 at bortkalde fra dette til det Evige min kjære Søn, Lieutenant Schmidt, i sin blomstrende Tid, i en Alder af 19 Aar; dette bekjendtgjøres for Familie og Venner. Stige den 28 Novbr. 1809. Andreas Schmidt.
Odense Adresse-Contoirs Efterretninger, 1809-11-28
Gode grønne Koge-Erter, tønder eller skjeppeviis, ere at faae i Allerup Præstegaard, Prisen er 10 Rdlr. pr. Tønde. Af de finere Kartofler er ogsaa sammesteds at faae; Prisen er 16 Mk. pr. Tønde. Begge Dele kan ogsaa ved Leilighed bringes til Odense.
Odense Adresse-Contoirs Efterretninger, 1809-11-28
Alle Sorter gode Forme- og Spede Lys samt godt Hvedemeel, Alt til billig Priis, faaes tilkjøbs hos Birkerod i Korsgaden.
Odense Adresse-Contoirs Efterretninger, 1809-11-28
Hvem, som udi anstundende 11 Decbr. Termin tilkommet at betale Renter enten til Frue Kammerjunkerinde Rosenkrantz eller det Rosenkrantzisk-Søebyesøegaards Fidelkommis, ville behagelig dermed henvende dem til Underskrevne, som af høie Vedkommende er committeret til disse Renters Hævelse. Søebyesøegaard den 26 Novbr. 1809. Hillerup.
Odense Adresse-Contoirs Efterretninger, 1809-11-28
Skibet Birgitha, ført af Skipper Schmidt og bestemt til Kjøbenhavn, er i stærk Storm bleven læk paa Kjerteminde. Rhed, og desaarsag været nødsaget at søge Havn, og udlosse Ladningen. Da det, ved at drage Omsorg for Ladningens Konservation i det Hele, erfaredes, at ogsaa ende Fragtgods var ombord, saa bekjendtgjøres herved til Efterretning for sammes Eiere: at bemeldte Fragtgods er oplagt hos Hr. Postmester Damann i Kierteminde, hvorfra det enten kunne udleveres, eller andet Fornødent aftales med Bager From. Rørt over den ulykkelige Anders Wistesens Skjebne, for hvem Hr. Pastor Borup i Avisen No. 185 har gjort Forbøn, har en Menneskeven fra Landet indleveret 2 Rd. og en Ander 1 Rd., hvilke Gaver herved anmeldes af S. Hempel, Mandagen den 4 December førstkommende om Formiddagen Kl. 10 bliver paa Svendborg Raadstue ved offentlig Auction bortsolgt, efter de bekjendtgjørende Konditioner, er Deel uvis Boggjeld til Summa 133 Rd. 39 s., som tilhøren Kjøbmand Niels Hansens Opbudsboe her i Byen; thi ville de Lysthavende behage at indfinde dem til bemeldte Tid og Sted. Svendborg den 11 Novbr. 1809. Nellemann, Byefoged og Auctions-Directeur.
Odense Adresse-Contoirs Efterretninger, 1809-11-28
Efterskrevne Arvinger efter afdøde Margrethe Fich, forhen i Ægteskab med ligeledes afdøde Forvalter Jørgen Hansen, paa Thorseng, som uagtet forhen skeete Jndkaldelse i Aviserne ikke have anmeldt sig for os Underskrevne med behørig Ligitimation, for at de ere bemeldte Afdødes Arvinger, nemlig: 1. Den afdøde Margrethe Fichs ligeledes afdøde Søster, Kirstine Margrethe Fichs afdøde Søn Kjøbmand Tage Algreen af Kallundborg, hans efterladte Børn, nemlig: en Søn Ole Algreen, Skræder ved Nyraad pr. Vordingborg, og en Datter Kirstine Margrethe, givt med Skoemager Lars Sammel Hartmann af Kallundborg. 2. Bemeldte afdøde Margrethe Fichs i Sielland afdøde Broder Christian Fich, hans Børn, som ei vides hvem eller hvormange de ere, og hvor de opholde sig, blive herved indkaldede, og paalagde inden 6 Ugers Udløfra Dato for os at legitimere sig med behørig Beviislighed, som oven er meldt, og derhos producere antagelige Leve=Attester, da i Mangel heraf deres Arv bliver indleveret i Kongens Kasse. Saa ville og inden fornævnte 6 Ugers Forløb alle de, som sal. Jørgen Hansen og afdøde Hustrue Margrethe Fich have tillagt nogle Gaver ifølge deres Testamente og Codicilles, med gyldig Attest bevise, at være levende til 23 September d. A., da ellers det dem tillagte ikke kan udbetales. Nyborg den 27 October 1809.
Odense Adresse-Contoirs Efterretninger, 1809-11-28
Som Executores Testamenti efter afdøde Forvalter JørgerHansen og Hustrue Margrethe Fich af Thorseng. Beck. C. C. Leth.
Odense Adresse-Contoirs Efterretninger, 1809-11-28
Umyndiges Midler kan faaes hos Undertegnede i Middelfart imod lovbefalet Pant nu anstundende 11 Decebr. saaledes: en Kapital omtrent 1300 Rd., en 300 Rd. og en dito 50 Rd. P. Hansen.
Odense Adresse-Contoirs Efterretninger, 1809-11-28
Paa Billeshauge ved Middelfarth bliver Onsdagen den 6 December førstkommende om Formiddagen Kl. 10 ved offentlig Auction bortsolgt nogle unge Bester hvoriblant en mørkerød blisset Hingst 3 i 4de Aar af en fjelden smu Skabning og sunde Lemmer, tjenlig til Beskeeler eller RideHest. Billeshauge den 22 November 1809.
Odense Adresse-Contoirs Efterretninger, 1809-11-28
Da Tambour Lars Hansen Kjønghøirup af Hs. Maj. Kongens Regiments 3die Bataillons 1ste Kompagnie uden Tilladelse er bortgaaet fra Kantonnementsqvarteret i Faaborg, saa advares han herved uden Ophold igjen at indfinde sigved Kompagniet; ligesom den eller de, som huse benævnte Lars Hansen Kjønghøirup, udsætte sig for Tiltale efter Loven. M. Bülow, Bataillons-Kommandeur.
Odense Adresse-Contoirs Efterretninger, 1809-11-28
For en ugivt Gartner, som kan forevise paalidelige Skudsmaal om hans gode Opførsel og Duelighed, bliver en Tieneste ledig paa en Herregaard her i Landet til næstkommende 1 Mai, som anvises fra Adressecomtoiret.
Odense Adresse-Contoirs Efterretninger, 1809-11-28
Mandagen den 4 December næstkommende om Formiddagen Kl. 10 bliver ved offentlig Auction paa Odense Herrede Ting, som holdes i St. Knuds Kloster i Odense, bortsolgt endeel fiint og godt Dækketøi, samt Lagener, Dynevaar og Lærred, afgangne General Ahlefeldts Stervboe ti hørende. Odense den 24 Novbr. 1809. C. A. Falbe.
Odense Adresse-Contoirs Efterretninger, 1809-12-01
Krigs-Efterretninger. Fra Spanien haves følgende Details over Gironas saa haardnakkede Forsvar, der, som den Franske Monitsudtrykker sig ved Fanatismen allene kunde gjøres muelig. Efterat de Franske Batterier vare oprettede, havde man Haab, om at svare den ulykkelige Stad for en Storm Rædsler ved at bevæge dens Jndvaanere til frivillig Overgave. Men Jnsurgent Generalen Blakke, ikke i Stand til med Magt at undsætte Girona, betjente sig med Hel af følgende List: Den 30 August lod han det Franske Korps, som skulde dække Beleringen, gjentagne Gange angribe, og bragte derved General Gouvion St. Cyr til at drage det meste af Belerings=Armeen til sig, i den Tanke, at en Hovedbataille forestod. Jmidlertid forsynede Spanierne med liden Møie Staden med friske Tropper og Levnetsmidler.